Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8225

g) A 10. cikk a következő bekezdésekkel egészül ki: „(4) A Bizottság a lehető legrövidebb időn belül megvizsgálja a Svédország által a szarvasmarhák paratuberkulosisa, leptospirosisa (leptospirosa hardjo), campylobacteriosisa (genitális változat) és trichomonosisa (foetalis fertőzés), valamint a sertések transmissibilis gastroenteritise, leptospirosisa (leptospirosa pomona) és epidemiás hasmenése tekintetében benyújtott bizonyítékokat. E vizsgálatot követően, amennyiben indokolt, a (2) bekezdés rendelkezéseit lehet alkalmazni. A (2) bekezdésben előírt megfelelő határozatokat a lehető legrövidebb időn belül el kell fogadni. A határozatok elfogadásáig a csatlakozási szerződés hatálybalépését követő egyéves időszakban Svédország a fenti betegségek tekintetében a saját hatályban lévő nemzeti rendelkezéseit alkalmazhatja. Az egyéves időszak szükség esetén a 12. cikkben megállapított eljárásnak megfelelően meghosszabbítható.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes